Hyllos

Hyllos (gresk: Ὕλλος; også Hyllas, Ὕλᾱς) var i henhold til gresk mytologi den første konge i Illyria (nordvest for antikkens Hellas). Han var den eldste sønnen til Herakles, og hans mor var Deianeira,Hesiod: Kvinnekatalogen, fragment 25, 17–19. eller i henhold til andre tradisjoner Melita eller Omfale.Apollonios Rhodios: Argonautica; 4, 537–543 833 Hyllos var en av herakleidene, de mange etterkommerne av Herakles. Han var gift med Iole (som var den indirekte årsak til Herakles' død) og hadde sønnen Kleiodaios.Herodotos: Historier, 8, 131.

 Etymologi 
Den greske navnet Hyllos er antatt avledet fra illyrisk versjonen Hyll, som på albansk er Yll, i betydningen stjerne.Drizari, Nelo (1968): Scanderbeg; His Life, Correspondence, Orations, Victories, and Philosophy, National Press, Albania, s. xxxvii

 Mytologien 
Zevs hadde opprinnelig ment at hans sønn Herakles skulle herske over Argos, Sparta og Pylos, men på grunn av Heras sluhet hadde hans tiltenkte områder tilfalt Eurysthevs, kongen av Mykene. Etter at Herakles døde streifet hans sønner herakleidene, blant dem Hyllos, rundt om for ikke å bli rammet av Eurysthevs' hevn. De første flyktet til kong i Keyks i Trakhis, deretter til Athen. Eurysthevs krevde at de skulle utleveres, og dette ble nektet, angrep han byen, men ble beseiret og drept.Pseudo-Apollodorus: Bibliotheca, 2, 8. Hyllos ble siden konge av Illyria, og senere ble han drept i en tvekamp med Ekhemos, konge av Arkadia, noe historikeren Herodotos trekker fram som et eksempel på tapperhet.Herodotos: Historier, 9, 26. Etter tradisjonen ble Hyllos gravlagt i byen Megara.Pausanias: Beskrivelse av Hellas, 1, 41, 2.

 Albansk nasjonalisme 
De greske legender som omhandler Hyllos som Herakles' sønn foregår geografisk sett på det greske fastlandet, langt unna Illyria, og ifølge den greske geografen Pausanias (100-tallet e.Kr.) ble han heller ikke gravlagt i nærheten av det område han etter sigende skal ha vært konge av. Det er mulig det er to legender som er blitt sammensmeltet, kanskje på grunn navnlikhet. Hylli eller hyllerne, som Hyllos var den eponymiske stamfar til i Dalmatia, et landskap i sørvestlige Kroatia, synes å ha vedvart inn i romersk tid som Hyllica, hvilket er navnet på en odde ved kysten sør for Šibenik.Wilkes, John (1995): The Illyrians, s. 100. I Rilindja, den nasjonale oppvåkningen i Albania tidlig på 1900-tallet, ble Hyllos hyllet som en «illyrisk konge», etter sigende «nedtegnet» til å ha død i år 1225 f.Kr.Chekrezi, Constantin A. (1914): Albania Past and Present, s. 11; Peacock, Wadham (1914): Albania, the foundling state of Europe, s. 184.

 Referanser 

 Litteratur 
Antikkens kilder
 Pseudo-Apollodorus: Bibliotheca, ii. 8
 Diodorus Siculus, iv. 57, 58
 Pausanias: Beskrivelse av Hellas, i. 32, 41, ii. 13, 18, iii. I, iv. 3, v. 3
 Evripides: Heraklidene
 Pindaros: Pythia, ix. 137
 Herodotos, ix. 27

 Eksterne lenker 
 «Hyllus» i Greek Myth Index 
 «Heracleidai» i Greek Myth Index

Kategori:Personer fra gresk mytologi